Diari Oficial de la Generalitat Valenciana


Sumari del DOGV 7387, del 23-10-2014 (2014/9429)

Notificació de la sentencia dictada en el procediment sobre mesures de fills extramatrimonials número 60/2013.
--------------------------------------------------------------------------------------------------------------

### Dades del document

Número de DOGV
:   7387

Data del DOGV
:   23-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/9429


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentencia dictada en el procediment sobre mesures de fills extramatrimonials número 60/2013. [2014/9429]  
Família, guarda, custòdia o aliments fill menor no matrimonial no consensuat 60/2013.  
De: Viorica Butu.  
Procurador: Juan Borrell Espinosa.  
Contra: Cristian Liviu Simonescu.  
En este procediment contenciós de mesures de fills extramatrimonials, seguit a instàncies de Viorica Butu contra Cristian Liviu Sinonescu, s'ha dictat la sentència, que literalment diu el següent:  
  
«Sentència número 865/2013  
Castelló de la Plana, 13 de desembre de 2013  
José Luis Conde-Punpido García, magistrat jutge de Primera Instància número 7 de Castelló de la Plana, ha conegut estes actuacions sobre mesures de fills extramatrimonials número 60/2013, promoguts per Viorica Butu, representada pel procurador senyor Borrell Espinosa, en rebel·lia, i en les quals ha sigut part el ministeri fiscal.  
Dispositiva  
Estime la demanda formulada pel procurador senyor Borrell Espinosa, en nom i representació de Viorica Butu contra Cristian Liviu Simonescu,i decrete l'adopció de les mesures següents:  
  
1. S'atribuïx a Viorica Butu la guarda i custòdia i l'exercici exclusiu de la pàtria potestat respecte de la filla menor comuna, S. M.  
2. S'autoritza Viorica Butu per a poder dur a terme per si sola tots aquells tràmits administratius que siguen necessaris en relació amb la filla, sense necessitat de demanar la intervenció o consentiment del pare.  
3. No pertoca fixar cap règim de visites entre el pare i la filla.  
  
4. El pare abonarà, en concepte de pensió d'aliments per a la seua filla, la suma de 200 euros mensuals, que ingressarà dins dels cinc primers dies de cada mes en el compte bancari que designe la mare, i que s'actualitzarà anualment d'acord amb les variacions de l'IPC.  
4. Els gastos extraordinaris que genere la filla seran sufragats per ambdós progenitors al 50 per cent.  
Tot això sense realitzar expressa imposició de costes a cap litigant.  
  
Notifiqueu esta resolució a les parts, fent-los saber que contra esta es pot interposar un recurs d'apel·lació en el termini de 20 dies, que no suspendrà l'eficàcia de les mesures acordades.  
Per a la notificació al demandat rebel, en parador desconegut, publiqueu edictes en el tauler d'anuncis d'este jutjat i en el Diari Oficial de la Comunitat Valenciana.  
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'este jutjat, sense que puga admetre's a tràmit el recurs si el depòsit no estiguera constituït.  
  
Esta és la meua sentència, que pronuncie, mane i firme.»  
I atés que el demandat, Cristian Liviu Simonescu, es troba en parador desconegut, s'expedix este edicte a fi que li valga de notificació en forma.   
  
Castelló de la Plana, 13 de desembre de 2013.- El secretari judicial: Pedro Moya Donate.